Kontraktsvilkår

**[SAKSNR] Rammeavtale/Avtale om leveranse av beskrivelse**

**er inngått mellom:**

[Skriv her]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(heretter kalt leverandøren)

**og**

[Skriv her]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(heretter kalt oppdragsgiver)

**Sted og dato:**

Kontrakten er elektronisk signert i Mercell

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| [Oppdragsgivers navn her] | [Leverandørens navn her] |
| Signert i Mercell\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Oppdragsgivers underskrift | Signert i Mercell\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Leverandørens underskrift |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Henvendelser**

|  |  |
| --- | --- |
| **Hos oppdragsgiver** | **Hos leverandøren** |
| Navn:  | Navn:  |
| Stilling:  | Stilling:  |
| Telefon:  | Telefon:  |
| E-post: | E-post: |

**Innhold**

[1. ALMINNELIGE BESTEMMELSER 4](#_Toc42155562)

[1.1 Formål 4](#_Toc42155563)

[1.2 Kontraktsperiode 4](#_Toc42155564)

[1.3 Dokumenter som inngår i kontrakten 4](#_Toc42155566)

[1.4 Rangordning 5](#_Toc42155567)

[1.5 Partenes representanter 5](#_Toc42155568)

[1.6 Sekretariatsbidrag 5](#_Toc42155569)

[2. TILDELING AV KONTRAKT INNENFOR RAMMEAVTALEN (AVROP) 5](#_Toc42155570)

[3. PARTENES SAMARBEID OG GJENSIDIGE PLIKTER 5](#_Toc42155571)

[3.1 Samarbeid 5](#_Toc42155572)

[3.2 Taushetsplikt 5](#_Toc42155573)

[3.3 Ansvar for underleverandør og tredjepart 6](#_Toc42155574)

[3.4 Risiko og ansvar for kommunikasjon og dokumentasjon 6](#_Toc42155575)

[4. LEVERANDØRENS PLIKTER 6](#_Toc42155576)

[4.1 Plikt til å svare på henvendelser og tilbudsplikt 6](#_Toc42155577)

[4.2 Oppdragets omfang og utførelse 6](#_Toc42155581)

[4.3 Frister 6](#_Toc42155582)

[4.4 Overdragelse av forpliktelser 6](#_Toc42155583)

[4.5 Bruk av underleverandører 6](#_Toc42155584)

[4.6 Rapporteringsplikt 6](#_Toc42155585)

[4.7 Ansvar og forsikringer 7](#_Toc42155586)

[4.8 Lønns- og arbeidsvilkår i offentlige kontrakter 7](#_Toc42155587)

[4.9 Personvern 7](#_Toc42155588)

[4.10 Avslutning av avtalen 7](#_Toc42155589)

[5. OPPDRAGSGIVERS PLIKTER 8](#_Toc42155590)

[6. PRISER OG BETALINGSBETINGELSER 8](#_Toc42155591)

[6.1 Pris på tjenestene 8](#_Toc42155592)

[6.2 Prisregulering 8](#_Toc42155593)

[6.3 Fakturering 8](#_Toc42155594)

[6.4 Elektronisk faktura 8](#_Toc42155595)

[6.5 Betalingsmislighold 9](#_Toc42155596)

[7. OPPHAVS- OG EIENDOMSRETT 9](#_Toc42155597)

[8. ENDRINGER 9](#_Toc42155598)

[9. MISLIGHOLD 9](#_Toc42155600)

[9.1 Definisjon 9](#_Toc42155601)

[9.2 Underretning 9](#_Toc42155602)

[9.3 Tilbakehold av ytelser 9](#_Toc42155603)

[9.4 Prisavslag 10](#_Toc42155604)

[9.5 Heving 10](#_Toc42155605)

[9.6 Erstatning 10](#_Toc42155606)

[10. TVISTELØSNING 10](#_Toc42155607)

[11. FORCE MAJEURE 11](#_Toc42155608)

[11.1 Definisjon 11](#_Toc42155609)

[11.2 Underretning 11](#_Toc42155610)

[11.3 Kostnader 11](#_Toc42155611)

# ALMINNELIGE BESTEMMELSER

##  Formål

Kontraktens formål er å regulere forholdet mellom oppdragsgiver og leverandør i forbindelse med [rammeavtale/avtale for …].

Kontrakten gir kunder som er listet i bilag 4 rett til å kjøpe varer eller tjenester som er dekket av denne kontrakten innenfor kontraktens varighet. Kontrakten utgjør ikke noen plikt til å kjøpe noen bestemt mengde tjenester.

##  Kontraktsperiode

Dersom ikke annet er særskilt avtalt mellom partene gjelder kontrakten i 2 (to) år fra [dato]/[dato for signering]. Den enkelte virksomhet tiltrer kontrakten i henhold til bilag 4.

Oppdragsgiver har opsjon på å forlenge kontrakten, men ikke lenger enn at den totale kontraktsperioden blir 4 (fire) år. Forlengelse skjer automatisk med ett år av gangen, med mindre kontrakten sies opp senest to måneder før automatisk forlengelse vil inntre.

Kontraktens vilkår gjelder for alle bestillinger bekreftet innenfor kontraktsperioden, selv om leveransen skjer etter utløp av herværende kontrakt.

De første 6 måneder i kontraktsperioden anses som prøvetid. Dersom oppdragsgiver vurderer at leveransene ikke svarer til tilbudet, kan kontrakten sies opp med 30 dagers varsel.

##  Dokumenter som inngår i kontrakten

|  |  |  |
| --- | --- | --- |
| **Bilag:** | **Ja** | **Nei** |
| Bilag 1*:* Oppdragsgivers konkurransegrunnlag |  |  |
| Bilag 2: Leverandørens tilbud |  |  |
| Bilag 3: Endringer av leveransen etter kontraktsinngåelse |  |  |
| Bilag 4: Kunder og tiltredelsestidspunkter |  |  |
| Bilag 5: Prosedyrer for tildeling av kontrakter innenfor rammeavtalen (avropsmekanisme) |  |  |
| Bilag 6: Avtale for kontrakt innenfor rammeavtalen (avropsavtale) |  |  |
| Bilag 7: Salgsstatistikk |  |  |
| Bilag 8: Seriøsitetsbestemmelser for bygge- og anleggskontrakter |  |  |
| Bilag 9: Kontraktsvilkår helse og omsorg |  |  |
| Bilag 10: Etiske krav (Difi har utarbeidet standard kontraktsvilkår for etiske krav. Disse finnes her: <https://www.anskaffelser.no/verktoy/standard-kontraktsvilkar-etiske-krav>)  |  |  |

##  Rangordning

Ved motstrid skal følgende tolkningsprinsipper legges til grunn:

1. Den generelle kontraktsteksten går foran bilagene.
2. Bilag 1 går foran de øvrige bilagene.
3. I den utstrekning det fremgår klart og utvetydig hvilket punkt eller hvilke punkter som er endret, erstattet eller gjort tillegg til, skal følgende motstridprinsipper gjelde:
	1. Bilag 2 går foran bilag 1.
	2. Bilag 3 går foran de øvrige bilagene.

##  Partenes representanter

Partenes representanter i saker som angår kontrakten er angitt på kontraktens forside. Eventuelle bytter av representant varsles motparten.

##  Sekretariatsbidrag

Regionalt Innkjøp i Kongsvingerregionen (RIIK) skal utvikles til en selvfinansiert støtteordning for kommunene, kommunale selskaper og foretak i Glåmdalsregionen. Dette løses gjennom innkreving av et sekretariatsbidrag fra den enkelte kontrakt. RIIK er et non-profitt interkommunalt samarbeid, og denne løsning er kun for å dekke de utgifter som trengs for å drive ordningen. Bidraget utgjør 1,5 % av hele omsetningen over kontrakten, eksklusive merverdiavgift. Bidraget utbetales etterskuddsvis til RIIK hvert år før 31. januar, basert på omsetning i foregående år.

# TILDELING AV KONTRAKT INNENFOR RAMMEAVTALEN (AVROP)

Tildeling av kontrakter innenfor rammeavtalen (avrop) foretas i henhold til prosedyrene fastsatt i bilag 5.

Den enkelte tildelte kontrakt (avrop) skal baseres på avtalevilkårene som er spesifisert i bilag 6. I den enkelte kontrakt under rammeavtalen (avrop) oppnevnes egne representanter.

# PARTENES SAMARBEID OG GJENSIDIGE PLIKTER

##  Samarbeid

Partene skal samarbeide og vise lojalitet under gjennomføringen av oppdraget. De skal i tide underrette hverandre om forhold som de forstår kan få betydning for oppdraget, og i nødvendig utstrekning sende hverandre kopier av referater, korrespondanse og annet materiale av betydning for den annens ytelse etter kontrakten.

##  Taushetsplikt

All informasjon som partene stiller til hverandres disposisjon, eller som partene får innsikt i, behandles i henhold til reglene i forvaltningsloven og offentlighetsloven. Dette gjelder også etter at oppdraget er sluttført.

##  Ansvar for underleverandør og tredjepart

Dersom en av partene engasjerer tredjepart eller underleverandør til å utføre arbeidsoppgaver som følger av denne kontrakten, er parten fullt ansvarlig for utførelsen av disse oppgavene på samme måte som om parten selv stod for utførelsen.

##  Risiko og ansvar for kommunikasjon og dokumentasjon

Begge parter skal sørge for forsvarlig kommunikasjon, oppbevaring og sikkerhetskopiering av dokumenter og annet materiale av betydning for oppdraget uansett form, herunder e-post og annet elektronisk lagret materiale.

Leverandøren har risikoen og ansvaret for alt materiale uansett form, som skades eller ødelegges mens de befinner seg under leverandørens kontroll.

#  LEVERANDØRENS PLIKTER

##  Plikt til å svare på henvendelser og tilbudsplikt

Leverandøren plikter å besvare henvendelser fra oppdragsgiver og kunder så raskt som mulig.

## Oppdragets omfang og utførelse

Oppdraget omfatter de tjenestene som er angitt i kontrakten med vedlegg. Oppdraget skal utføres i samsvar med kontrakten, samvittighetsfullt og med god faglig standard og i henhold til de til enhver tid gjeldende lover og regler.

##  Frister

Leverandøren skal utføre oppdraget, herunder levere tjenester, i samsvar med de frister som er fastsatt i kontrakten. Leverandøren skal varsle oppdragsgiver uten ugrunnet opphold dersom han forstår eller burde forstått at fristene ikke kan holdes.

##  Overdragelse av forpliktelser

Leverandør kan ikke overdra sine kontraktsforpliktelser uten skriftlig forhåndssamtykke fra oppdragsgiver.

##  Bruk av underleverandører

Leverandøren kan bare benytte seg av underleverandør for oppfyllelse av sine plikter under kontrakten der slik benyttelse ikke forringer eller truer med å forringe oppfyllelsen.

Dersom leverandøren ønsker å benytte/skifte underleverandør, krever dette skriftlig forhåndssamtykke fra oppdragsgiveren. Samtykke kan ikke nektes uten saklig grunn.

##  Rapporteringsplikt

Leverandør skal for egen kostnad utarbeide og levere de rapporter/statistikker oppdragsgiver krever for sin kontroll og oppfølging. Statistikken skal leveres i elektronisk form, fortrinnsvis i regneark og excel-format. Statistikken skal utarbeides i henhold til oppdragsgivers mal.

##  Ansvar og forsikringer

Leverandøren plikter selv å holde nødvendige forsikringer avhengig av leveransen.

##  Lønns- og arbeidsvilkår i offentlige kontrakter

Ansatte hos leverandør og eventuelle underleverandører som direkte medvirker til å oppfylle kontrakten, skal ha lønns- og arbeidsvilkår som er i samsvar med Forskrift om lønns- og arbeidsvilkår i offentlige kontrakter.

På tjenesteområder dekket av forskrift om allmenngjort tariffavtale, skal lønns- og arbeidsvilkår være i henhold til gjeldende forskrifter.

På tjenesteområder som ikke er dekket av forskrift om allmenngjort tariffavtale, skal lønns- og arbeidsvilkår være i henhold til gjeldende landsomfattende tariffavtale for den aktuelle bransje.

Med lønns- og arbeidsvilkår menes i denne sammenheng bestemmelser om minste arbeidstid, lønn, herunder overtidstillegg, skift- og turnustillegg og ulempetillegg, og dekning av utgifter til reise, kost og losji, i den grad slike bestemmelser følger av tariffavtalen.

På forespørsel skal leverandør og eventuelle underleverandører dokumentere lønns- og arbeidsvilkårene til ansatte som medvirker til å oppfylle kontrakten. Dersom leverandør eller eventuelle underleverandører ikke etterlever kontraktsklausulen om lønns- og arbeidsvilkår, innebærer dette mislighold av kontrakten.

Dersom leverandøren, etter gjentatte henvendelser, misligholder sine forpliktelser i henhold til dette punktet og ikke viser vilje til å få forholdet i orden innebærer dette vesentlig mislighold av kontrakten.

##  Personvern

I den utstrekning leveransen omfatter IKT-løsninger eller ytelser som innebærer at helseopplysninger og/eller andre personopplysninger blir overført til leverandøren for lagring, tilgjengeliggjøring eller annen behandling, opptrer leverandøren som databehandler for den enkelte virksomhet. Den enkelte virksomhet er databehandlingsansvarlig. Den enkelte virksomhet skal gjennomføre en selvstendig risikoanalyse før databehandleravtale kan inngås.

Slik behandling av helseopplysninger og/eller andre personopplysninger kan ikke finne sted før det er inngått databehandleravtale mellom leverandøren og den enkelte virksomhet. Dette gjelder også om dataene er avidentifisert eller pseudonymisert.

Innholdet i databehandleravtalen og risikovurdering kan variere og gi rom for ulike vurderinger og resultat i den enkelte virksomhet. Den enkelte virksomhet kan dermed velge å ikke gjøre avrop på tjenesten som omfatter behandling av helseopplysninger og/eller andre personopplysninger.

##  Avslutning av avtalen

Leverandøren plikter å tilrettelegge sin avslutning av avtalen på en slik måte at en eventuell ny leverandør ikke blir forhindret fra å oppfylle sine forpliktelser.

# OPPDRAGSGIVERS PLIKTER

Oppdragsgiver skal opplyse leverandøren om forhold som han bør forstå er av betydning for gjennomføringen av oppdraget og fatte de beslutninger som er nødvendige for oppdragets gjennomføring.

Kunden kan fritt engasjere tredjepart til å bistå seg i forbindelse med sine oppgaver under kontrakten. Leverandøren skal varsles om engasjementet. Leverandøren kan motsette seg engasjementet hvis han påviser at det vil medføre vesentlig forretningsmessig ulempe for ham.

# PRISER OG BETALINGSBETINGELSER

##  Pris på tjenestene

Den avtalte pris pr. aktivitet/time er oppgitt netto i norske kroner, eksklusive merverdiavgift og inklusive alle kostnader knyttet til utførelsen av tjenesten, herunder skatter, avgifter, toll og eventuelle gebyrer.

Dersom ikke annet er angitt i dokumentene angitt i bilag til kontrakten, avregnes reisetid etter medgått tid og timerate og øvrige reisekostnader etter statens satser (km, diett mm) og faktiske reiseutlegg uten påslag.

##  Prisregulering

De avtalte prisene gjelder for 2 (to) år fra ikrafttredelsestidspunktet, dersom annet ikke er avtalt.

Prisene kan etter 24 måneder fra ikrafttredelse av kontrakten justeres tilsvarende endringen i SSBs konsumprisindeks KPI for samme periode. Ny prisendring etter denne bestemmelsen kan tidligst varsles 12 måneder etter siste prisendring.

Prisen reguleres ikke som resultat av valutakursendringer.

##  Fakturering

All fakturering skal være basert på faktisk utførte tjenester til oppdragsgiver. Det enkelte oppdrag skal spesifiseres i forbindelse med fakturering.

Leverandør skal sende sluttfaktura innen rimelig tid, og senest innen tre måneder etter

at denne kontrakten er opphørt. Sluttfaktura skal omfatte alle leverandørens krav. Krav

som ikke er tatt med i sluttfakturaen, kan ikke fremsettes senere.

Fakturering for faktisk leverte tjenester skal foretas etterskuddsvis, minst 4 ganger pr. år, senest den 15. den etterfølgende måned. Gebyrer og lignende aksepteres ikke.

Oppdragsgiver skal betale innen 30 dager etter fakturadato. Betaling av faktura innebærer ingen godkjennelse av fakturagrunnlaget.

##  Elektronisk faktura

Leverandøren skal kunne sende faktura elektronisk som elektronisk handelsformat (EHF).

Virksomhetens elektroniske fakturaadresse er organisasjonsnummeret til mottakende virksomhet, se gjerne [https://www.anskaffelser.no/verktoy/veiledere/mottakere-i-elma](https://www.anskaffelser.no/verktoy/veiledere/mottakere-i-elma#query=&page=1)

##  Betalingsmislighold

Ved forsinket betaling kan leverandøren kreve forsinkelsesrente i henhold til Lov om renter ved forsinket betaling. Purregebyr eller andre kostnader i forbindelse med forsinket betaling forutsettes dekket i gjeldende morarente.

# OPPHAVS- OG EIENDOMSRETT

Med mindre annet er avtalt, tilfaller eiendomsrett, opphavsrett og andre relevante materielle og immaterielle rettigheter til oppdragets resultater oppdagsgiver/kundene når betaling er skjedd, og med de begrensninger som følger av annen avtale eller ufravikelig lov.

Leverandøren beholder rettighetene til egne verktøy og metodegrunnlag.

Begge parter kan også utnytte generell kunnskap (know-how) som ikke er taushetsbelagt og som de har tilegnet seg i forbindelse med oppdraget.

Rettighetene omfatter også rett til endring og videreoverdragelse, jf. lov av 15. juni 2018 nr. 40 om opphavsrett til åndsverk mv. (åndsverkloven) § 68.

# ENDRINGER

Enhver endring eller tillegg som har innvirkning på denne kontrakt for eksempel i form av prismes­sige konsekvenser eller andre kontraktuelle betingelser, skal reguleres skriftlig.

Forslag til endringer skal fremmes skriftlig til oppdragsgivers representant. Gjennomførte endringer vil fremgå av bilag 3 – Endringer av leveransen etter avtaleinngåelse.

# MISLIGHOLD

##  Definisjon

Det foreligger mislighold hvis leverandørens ytelser ikke er i samsvar med de funksjoner, krav og frister som er avtalt, eller dersom leverandøren ikke oppfyller øvrige plikter etter kontrakten.

##  Underretning

Oppdragsgiver skal reklamere skriftlig uten ugrunnet opphold etter at misligholdet er oppdaget eller burde vært oppdaget.

Hvis leverandørens ytelser ikke kan leveres som avtalt, skal leverandøren så raskt som mulig gi oppdragsgiver skriftlig varsel om dette. Varselet skal angi årsak til problemet og så vidt det er mulig angi når ytelsen kan leveres. Tilsvarende gjelder hvis det må antas ytterligere forsinkelser etter at første varsel er gitt.

##  Tilbakehold av ytelser

Ved leverandørens mislighold kan oppdragsgiver holde betalingen tilbake, men ikke åpenbart mer enn det som er nødvendig for å sikre oppdragsgivers krav som følger av misligholdet.

##  Prisavslag

Hvis det tross gjentatte forsøk ikke har lykkes leverandøren å avhjelpe en mangel, kan oppdragsgiver kreve forholdsmessig avslag i kontraktssummen. Prisavslag er kompensasjon for redusert verdi av det leverte, og er uavhengig av eventuell erstatning.

##  Heving

Hver av partene har rett til å heve kontrakten, dersom den annen vesentlig misligholder sine kontraktsforpliktelser eller det er klart at slikt mislighold vil inntre. Før heving kan skje, må den part som vil påberope seg mislighold, skriftlig overfor den annen part redegjøre for hva som anses misligholdt, og hvilke forhold som kreves endret. Før heving kan skje, skal parten videre gis en rimelig frist til å rette forholdet.

Likeledes kan oppdragsgiver skriftlig heve kontrakten, dersom leverandøren går konkurs eller hvis han blir eller erkjenner å være insolvent, med mindre det uten ugrunnet opphold godtgjøres at oppdraget vil bli fullført i samsvar med kontrakten.

Ved heving har leverandøren krav på betaling for de kontraktsmessige ytelsene som er utført frem til hevingstidspunktet.

Heving av kontrakten påvirker ikke allerede tildelte kontrakter (avrop).

##  Erstatning

Oppdragsgiver kan kreve erstattet ethvert direkte tap, herunder merkostnader oppdragsgiver får ved dekningskjøp, tap som skyldes merarbeid og andre direkte kostnader i forbindelse med forsinkelse, mangel eller annet mislighold, med mindre leverandøren godtgjør at misligholdet eller årsaken til misligholdet ikke skyldes leverandøren.

Erstatning for indirekte tap kan ikke kreves. Indirekte tap omfatter, men er ikke begrenset til, tapt fortjeneste av enhver art, tapte besparelser, tap av data, og krav fra tredjeparter med unntak av idømt erstatningsansvar for rettsmangler.

Samlet erstatning i kontraktsperioden er begrenset til et beløp som tilsvarer kontraktssummen ekskl. merverdiavgift eller et avtalt estimat for oppdraget.

Disse begrensningene gjelder imidlertid ikke hvis leverandøren eller noen denne svarer for, har utvist grov uaktsomhet eller forsett.

# TVISTELØSNING

Dersom det oppstår tvist om tolkning eller rettsvirkninger av kontraktsvilkårene, skal dette

søkes løst ved forhandlinger. Dersom forhandlingene ikke fører frem, skal tvisten avgjøres ved vanlig rettergang. En tvist skal av begge parter anlegges for GLÅMDAL TINGRETT som er kjøpers verneting.

Oppstår det tvist om hele eller deler av kontrakten, kan tvisten løses ved voldgift dersom begge parter samtykker. Ved voldgiftsbehandling gjelder lov om voldgift av 14. mai 2004. Voldgiftsretten settes sammen av tre medlemmer der partene oppnevner ett medlem hver. Disse medlemmene velger i fellesskap voldgiftsrettens formann. Voldgiftsavtalen skal inneholde fristbestemmelser, tvistespørsmålet og hva retten skal avgjøre med endelig og bindende virkning for partene.

Tvist om elementer eller deler av kontrakten, fritar forøvrig ikke partene fra å oppfylle de deler av kontrakten som ikke berøres eller har sammenheng med tvistespørsmålet.

# FORCE MAJEURE

##  Definisjon

Følgende omstendigheter skal betraktes som force majeure (fritaksgrunner) dersom de inntrer etter kontraktens inngåelse og gjør dens faktiske oppfyllelse umulig: Krig, opprør eller indre uroligheter, beslutning av offentlige myndigheter, naturkatastrofe, brudd i den offentlige kraftforsyning eller i den alminnelige samferdsel, betydningsfull arbeidskonflikt eller annen omstendighet av liknende karakter og inngripende betydning.

Ingen av partene skal anses å ha misligholdt en forpliktelse etter kontrakten i den utstrekning at oppfyllelse av den er blitt forhindret på grunn av force majeure. Plikter i henhold til kontrakten suspenderes så lenge forholdet gjør seg gjeldende.

##  Underretning

Leverandøren skal umiddelbart ved situasjonens inntreden skriftlig underrette oppdragsgiver om den antatte varighet, samt eventuelle tiltak som vil bli satt i verk for å begrense/avhjelpe virkningen av situasjonen. Leverandøren skal uten ugrunnet opphold dokumentere at den manglende oppfyllelse skyldes force majeure.

##  Kostnader

I tilfelle av force majeure skal hver av partene dekke sine omkostninger som skyldes force majeure-situasjonen.